Läänepunkt
Läänepunkt on horisondi punkt, mis on meridiaani ja horisondi mõlemast lõikepunktist 90° kaugusel ning milles võrdpäevsuse ajal päike loojub. Läänepunkt on horisondi ja taevaekvaatori läänepoolne lõikepunkt. Läänepunkti ja päikese loojumise punkti vaheline nurk vaatleja seisukohast on õhtulaius. Võrdpäevsuse ajal on see 0°. Läänepunkti vastandpunkt on idapunkt.